CELEX: 32011D0493
Language: ro
Date: 2011-08-05 00:00:00
Title: 2011/493/UE: Decizia de punere în aplicare a Comisiei din 5 august 2011 privind aprobarea planului de eradicare a febrei aftoase la animalele sălbatice din Bulgaria [notificată cu numărul C(2011) 5625]

6.8.2011   
            
            
               RO
            
            
               Jurnalul Oficial al Uniunii Europene
            
            
               L 203/32
            
         DECIZIA DE PUNERE ÎN APLICARE A COMISIEI
   din 5 august 2011
   privind aprobarea planului de eradicare a febrei aftoase la animalele sălbatice din Bulgaria
   [notificată cu numărul C(2011) 5625]
   (Numai textul în limba bulgară este autentic)
   (2011/493/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (1), în special anexa XVIII partea B punctul 2,
   întrucât:
   
               (1)
            
            
               Directiva 2003/85/CE (denumită în continuare „directiva”) introduce măsuri la nivelul Uniunii de combatere a febrei aftoase, inclusiv cele care trebuie aplicate în cazul confirmării prezenței febrei aftoase la animalele sălbatice.
            
         
               (2)
            
            
               Între 5 ianuarie și 7 aprilie 2011, în regiunea Burgas din Bulgaria, au fost confirmate un caz de febră aftoasă la porci mistreți și un total de 11 focare ale acestei boli la efectivele de vite. Prin urmare, Bulgaria a întreprins măsuri în cadrul directivei.
            
         
               (3)
            
            
               În conformitate cu articolul 85 alineatul (4) din directivă, de îndată ce autoritățile competente din Bulgaria au avut confirmarea unui caz primar de febră aftoasă la animale sălbatice, acestea au aplicat, în vederea reducerii răspândirii maladiei, măsurile prevăzute în partea A a anexei XVIII la directivă.
            
         
               (4)
            
            
               În plus, Bulgaria a întocmit un plan de eradicare a febrei aftoase la animalele sălbatice din zona considerată infectată și a specificat măsurile întreprinse în exploatațiile din zonă în conformitate cu partea B a anexei XVIII la directivă.
            
         
               (5)
            
            
               La data de 4 aprilie 2011, în cadrul termenului de 90 de zile după confirmarea apariției febrei aftoase la animale sălbatice, Bulgaria a înaintat un plan de eradicare a febrei aftoase în anumite zone ale regiunilor Burgas, Yambol și Haskovo.
            
         
               (6)
            
            
               Conform evaluării efectuate de Comisie, planul înaintat de Bulgaria îndeplinește cerințele specificate în partea B a anexei XVIII la directivă și este susceptibil să permită atingerea obiectivelor preconizate. Prin urmare, planul trebuie aprobat.
            
         
               (7)
            
            
               În plus, în anumite zone ale regiunilor Burgas și Yambol măsurile prevăzute în planul de eradicare sunt întărite de măsurile prevăzute în Decizia 2011/44/UE a Comisiei din 19 ianuarie 2011 privind anumite măsuri de protecție contra febrei aftoase din Bulgaria (2).
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Aprobarea planului de eradicare a febrei aftoase la animale sălbatice
   Planul pentru eradicarea febrei aftoase la animalele sălbatice sensibile la această boală din zonele specificate în anexă, prezentat Comisiei de Bulgaria la data de 4 aprilie 2011, se aprobă.
   Articolul 2
   Conformitate
   Bulgaria trebuie să ia toate măsurile necesare pentru respectarea prezentei decizii și trebuie să publice aceste măsuri.
   Bulgaria informează de îndată Comisia cu privire la aceasta.
   Articolul 3
   Destinatar
   Prezenta decizie se adresează Republicii Bulgaria.
   
      Adoptată la Bruxelles, 5 august 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 306, 22.11.2003, p. 1.
   
      (2)  JO L 19, 22.1.2011, p. 20.
   
      ANEXĂ
      
         Zone din Bulgaria în care urmează să fie pus în aplicare planul de eradicare a febrei aftoase la animalele sălbatice sensibile la această boală
      
      Zone ale regiunilor Burgas, Yambol și Haskovo în cadrul următoarelor perimetre:
      
                  1.
               
               
                  Limitele frontaliere de nord:
                  
                              (a)
                           
                           
                              în municipiile Primorsko și Sozopol (regiunea Burgas):
                              
                                          (i)
                                       
                                       
                                          drumul nr. 99 începând de la vest de orașul Kiten de pe coasta Mării Negre, trecând prin Primorsko și de aici drumul secundar nr. 992 spre Yasna Polyana și mai de parte spre Novo Panicharevo până la drumul nr. 9/E87;
                                       
                                    
                                          (ii)
                                       
                                       
                                          drumul nr. 9/E87 către nord până la intersecția cu drumul secundar către Izvor;
                                       
                                    
                                          (iii)
                                       
                                       
                                          drumul către Izvor, Zidarovo, Gabar până la punctul unde drumul local atinge limita administrativă a municipiului Sredets la 42°18′19,82″ latitudine nordică și 27°17′12,11″ longitudine estică;
                                       
                                    
                        
                              (b)
                           
                           
                              în municipiul Sredets (regiunea Burgas):
                              
                                          (i)
                                       
                                       
                                          drumul local de la coordonatele de mai sus la Drachevo, satul Drachevo și apoi drumul care duce de la nordul localității Drachevo la intersecția drumului național nr. 79 cu drumul național nr. 53, la est de satul Sredets;
                                       
                                    
                                          (ii)
                                       
                                       
                                          limitele sudice ale satului Sredets;
                                       
                                    
                                          (iii)
                                       
                                       
                                          drumul local de la vest de Sredets către satul Belila și podul acestui drum peste râul Sredetska la vest de satul Prohod, inclusiv satul Prohod;
                                       
                                    
                                          (iv)
                                       
                                       
                                          râul Sredetska de la întretăierea acestuia cu drumul local care duce de la Prohod la Bistrets până la punctul în care brațul râului care continuă către satul Oman (municipalitatea Bolyarovo) ajunge la limita cu municipalitatea Bolyarovo la 42°16′57,78″ latitudine nordică și 26°57′33,54″ longitudine estică;
                                       
                                    
                        
                              (c)
                           
                           
                              în municipiul Bolyarovo (regiunea Yambol):
                              
                                          (i)
                                       
                                       
                                          râul Sredetska de la punctul în care brațul râului care curge spre satul Oman ajunge la limita municipalității Bolyarovo la 42°16′57,78″ latirudine nordică și 26°57′33,54″ longitudine estică dincolo de Oman;
                                       
                                    
                                          (ii)
                                       
                                       
                                          drumul de la Oman la Dennitsa și mai departe până la intersecția cu drumul de la Kamenets la Stefan Karadzhovo;
                                       
                                    
                                          (iii)
                                       
                                       
                                          drumul de la Stefan Karadzhovo la Dabovo, dincolo de Popovo și până când drumul ajunge la limita municipalității Elhovo la 42°10′48″ latitudine nordică și 26°41′45″ longitudine estică;
                                       
                                    
                        
                              (d)
                           
                           
                              în municipiul Elhovo (regiunea Yambol):
                              
                                          (i)
                                       
                                       
                                          drumul către Dobrich din locul descris la litera (c) punctul (iii) la intersecția cu drumul nr. 79 la sud de Dobrich;
                                       
                                    
                                          (ii)
                                       
                                       
                                          drumul nr. 79 de la Dobrich la intersecția cu drumul nr. 7 la est de Elhovo.
                                       
                                    
                        
            
                  2.
               
               
                  Limitele frontaliere de vest:
                  
                              (a)
                           
                           
                              în municipiul Elhovo (regiunea Yambol):
                              
                                          (i)
                                       
                                       
                                          drumul nr. 7 de la Elhovo la intersecția cu drumul nr. 76 la nord-est de satul Knyazhevo;
                                       
                                    
                                          (ii)
                                       
                                       
                                          drumul secundar care intersectează drumul nr. 76 la nord de satul Knyazhevo în direcția Srem;
                                       
                                    
                        
                              (b)
                           
                           
                              în municipiul Topolovgrad (regiunea Haskovo):
                              
                                          (i)
                                       
                                       
                                          drumul de la Knyazhevo la Srem, Ustem și mai departe la Planinovo,
                                       
                                    
                                          (ii)
                                       
                                       
                                          drumul de la Planinovo până la intersecția la 41°57′12″ latitudine nordică și 26°21′56″ longitudine estică în apropierea limitei municipalității Svilengrad;
                                       
                                    
                        
                              (c)
                           
                           
                              în municipiul Svilengrad (regiunea Haskovo):
                              
                                          (i)
                                       
                                       
                                          drumul de la locul descris la litera (b) punctul (ii) spre sud către Dervishka Mogila, Levka și până la intersecția cu drumul nr. 55 care duce la Svilengrad;
                                       
                                    
                                          (ii)
                                       
                                       
                                          drumul nr. 55 de la intersecția descrisă la punctul (i) la intersecția cu drumul nr. 8 la nord de Svilengrad;
                                       
                                    
                                          (iii)
                                       
                                       
                                          drumul nr. 8 de la sud-est de Svilengrad care duce, în paralel cu drumul E80, la Kapitan Andreevo la granița cu Turcia.
                                       
                                    
                        
            
                  3.
               
               
                  Limita frontalieră de sud:
                  Frontiera națională (de uscat și fluvială) dintre Bulgaria și Turcia de la Kapitan Andreevo la vest până la Rezovo la est.
               
            
                  4.
               
               
                  Limitele frontaliere de est:
                  Coasta Mării Negre între Rezovo și Kiten.